**Toamnă binecuvântată**

*Nițu Cristina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea să iți mângâi lin tâmplele

Așa cum plutesc în aer frunzele,

În această toamnă binecuvântată

De a ta prezență îngândurată.

Sub bolta astrului senin

Să îți șoptesc un cântec divin:

Bătaia din aripi a unui înger sublim

Învățat când zburam cu al meu serafim.

Meteahna sufletului meu

Ascunsă sub prelata gândului greu

M-a urmărit necontenit de când ma știu...

Dar tu mă salvezi din acest pustiu

Cu a ta dragoste nemărginită

De-a ta inima cu dor căptușită.